
Ühtse kuutasu kehtestamine 2014. aastaks

Narvas Linda tänav 4 hoones asuvate ruumide kasutamise eest
1. ASJAOLUD JA MENETLUSE KÄIK

Narva Linnavalitsuse 03.04.2013 korraldusega nr 268-k ja 17.04.2013 korraldusega nr 309-k kehtestati Narvas Linda tänav 4 hoones asuvate ruumide kasutamisel 2013. aastaks hoone hooldustasu ning kommunaalteenuste kulude katmiseks ühtne kuutasu suuruses 0,85 eurot 1m2 järgmistele mittetulundusühingutele:

· POOLA KLUBI POLONEZ, registrikood 80280278;
· Mittetulundusühing MOE PLUS, registrikood 80301336;
· Mittetulundusühing SOPHIA, registrikood 80162627;
· Mittetulundusühing KUNSTISTUUDIO STUPENI, registrikood 80095115;
· NARVA KEHAKULTUURI JA SPORDILIIT, registrikood 80054949;
· Eesti HIV-positiivsete Võrgustik, registrikood 80227321;
· Linda HIV SA, registrikood 90010657,
Kuu keskmised hooldus- ja kommunaalkulud moodustasid 2013. a 1,53 eurot 1 m2 eest, sealhulgas soojusenergia – 0,63 eurot, elektrienergia – 0,33 eurot, vesi ja kanalisatsioon – 0,03 eurot, prügi väljavedu ja muud kulud – 0,54 eurot. 
2012. aasta tulemuste põhjal olid kulud summas 1,60 eurot 1 m2 eest.

Ülalmainitud mittetulundusühingud pöördusid Narva Linnavalitsuse poole palvega jätta Linda tänav 4 hoone hooldus- ja kommunaaltasu suurus 2014. aastal 2013. a tasemele.

Narva Linnavalitsuse Kultuuriosakond toetab POOLA KLUBI POLONEZ, MTÜ-u MUUSEUMI KOHVER, MTÜ-u SOPHIA, MTÜ-u KUNSTISTUUDIO STUPENI, NARVA KEHAKULTUURI JA SPORDILIIDU taotlusi kehtestada 2014. a hoone hoolduskulude ja kommunaalteenuste tasumisel ühtne kuutasu.

Narva linnaarst Andrei Antonov toetab MTÜ-u Eesti HIV-positiivsete Võrgustik, Linda HIV SA-e taotlusi kehtestada 2014. a hoone hoolduskulude ja kommunaalteenuste tasumisel ühtne kuutasu.

Antud küsimust arutati Narva Linnavalitsuse linnavarakomisjoni koosolekul 18.12.2013. a (protokoll nr 15) ning otsustati:

1. Kehtestada POOLA KLUBILE POLONEZ, registrikood 80280278, MTÜ MUUSEUMI KOHVER, registrikood 80363030, Mittetulundusühingule SOPHIA, registrikood 80162627, Mittetulundusühingule KUNSTISTUUDIO STUPENI, registrikood 80095115, NARVA KEHAKULTUURI JA SPORDILIIDULE, registrikood 80054949, MTÜ Eesti HIV-positiivsete Võrgustik, registrikood 80227321, Linda HIV Sihtasutus, registrikood 90010657,  2014. aastaks Narvas Linda tänav 4 hoones asuvate ruumide kasutamise eest ühtne kuutasu suuruses 0,85 eurot 1m2 .
2. Narva Linna Arenduse ja Ökonoomika Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2.  Narva Linnavolikogu 17.03.2005.a määruse nr 14/52 “Linnavara kasutusse andmise kord” (muudetud Narva Linnavolikogu 21.02.2013 määrusega nr 4) (edaspidi ka Kord) punkti 52¹. kohaselt Linnavalitsuse korralduse alusel võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS

Kehtestada POOLA KLUBILE POLONEZ, registrikood 80280278, Mittetulundusühingule MUUSEUMI KOHVER, registrikood 80363030, Mittetulundusühingule SOPHIA, registrikood 80162627, Mittetulundusühingule KUNSTISTUUDIO STUPENI, registrikood 80095115, NARVA KEHAKULTUURI JA SPORDILIIDULE, registrikood 80054949, MTÜ-le Eesti HIV-positiivsete Võrgustik, registrikood 80227321, Linda HIV Sihtasutusele, registrikood 90010657,  2014. aastaks Narvas Linda tänav 4 hoones asuvate ruumide kasutamise eest ühtne kuutasu suuruses 0,85 eurot 1m2.
4. RAKENDUSSÄTTED
4.1. Narva Linna Arenduse ja Ökonoomika Ametil teha korraldus teatavaks asjaosalistele.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

